62020TO0014_INF
Rješenje Općeg suda (osmo vijeće) od 16. listopada 2020. – Tratkowski/Komisija
(predmet T-14/20)
„Tužba za poništenje – Javna služba – Dužnosnici – Interni natječaj COM/2/AD 12/18 (AD 12) – Podnošenje prijave na obrascu predviđenom u tu svrhu na koji se odnosi članak 2. Priloga III. Pravilniku o osoblju – Zahtjev za sudjelovanje na natječaju podnesen tijelu za imenovanje u isto vrijeme i na zasebnom listu papira – Uvjeti prihvatljivosti – Odluka povjerenstva za odabir o odbacivanju tužiteljeve prijave – Odbijanje povjerenstva za odabir kandidatova zahtjeva za preispitivanje zbog njegove nepravovremenosti – Odluka tijela za imenovanje kojom se odbija tužiteljev zahtjev da se u obzir ne uzme jedan od uvjeta predviđenih u obavijesti o natječaju kako bi sudjelovao na natječaju – Osporavanje odluke tijela za imenovanje, a ne odluke povjerenstva za odabir – Pravni interes – Nedopuštenost”
1.
Tužbe dužnosnikâ – Odluka povjerenstva za odabir – Prethodna žalba u upravnom postupku – Žalba upućena tijelu za imenovanje protiv njegove odluke kojom se odbija ne uzeti u obzir jedan od uvjeta predviđenih u obavijesti o natječaju – Nepostojanje pravnog lijeka protiv odluke povjerenstva za odabir o odbijanju tužiteljeve kandidature – Nedopuštenost
(čl. 270. UFEU-a; Pravilnik o osoblju za dužnosnike, čl. 90. st. 2. i čl. 91. st. 2.)
(t. 35.-40.)
2.
Tužbe dužnosnikâ – Prethodna žalba u upravnom postupku – Rokovi – Prekluzija – Ispričiva zabluda – Pojam – Iskusni dužnosnik koji je bio u zabludi u pogledu pravnih lijekova za osporavanje odluke povjerenstva za odabir – Isključenost
(Pravilnik o osoblju za dužnosnike, čl. 90. i 91.)
(t. 43.-48.)
Predmet
Zahtjev na temelju članka 270. UFEU-a za poništenje Komisijine odluke od 14. ožujka 2019. kojom je tijelo za imenovanje te institucije odbilo tužiteljev zahtjev za sudjelovanje na internom natječaju COM/2/AD 12/18 (AD 12) jer nije ispunjavao uvjet predviđen u pripadajućoj obavijesti o natječaju u vezi s pripadanjem razredu AD 10.
Izreka
1.
Tužba se odbacuje kao nedopuštena.
2.
Michalu Tratkowskom nalaže se snošenje troškova.